
Ehituslubade andmine

Võttes aluseks „Kohaliku omavalitsuse korralduse seaduse“ § 30 lõike 1 punkti 2, „Ehitusseaduse“ § 23, Narva Linnavolikogu 20. märtsi 2003. a määruse nr 10/12 "Narva Linnavalitsuse ehitusloa ja kasutusloa väljaandmine õiguse delegeerimine", 

1. Asjaolud ja menetluse käik

07.11.2007. a laekus läbivaatamiseks Tallinna mnt 55, 55d, 55e, 55f, 55g ehituste omanikult ehituslubade taotlused nimetatud krundil asuvate ehitiste täielikuks lammutamiseks koos ehitusprojekti ning makstud riigilõivuga 8000 EEK. Ehitusprojekt on kooskõlastatud märkuseta Ida-Eesti Päästekeskuse Insenertehnilise Bürooga, krundil asuvate võrkude valdajate ja peaarhitektiga.

Keskkonnaministeeriumi Ida-Virumaa Keskkonnateenistus kooskõlastas ehitiste lammutamise ehitusprojekti tingimusega: „Võtta territooriumi pinnase analüüsid võimaliku reostuse määramiseks enne ja pärast territooriumi puhastamist. Analüüside tulemused esitada Ida-Virumaa keskkonnateenistusele.”
2. Õiguslikud järeldused

Vastavalt ehitusseaduse 
§ 23 lõikele 1 ehitusloa väljastab ja tunnistab kehtetuks kohalik omavalitsus ning lõike 2 p 2 ehitusloa saamiseks tuleb esitada ehitusprojekti, mis vastab ehitusloa taotlemisel ehitusprojektile esitatavatele nõuetele ja on koostatud või kontrollitud ehitusseaduse §-s 47 nimetatud projekteerimises pädeva või kontrollitud ehitusseaduse §-s 47 nimetatud ehitusprojektide ekspertiiside tegemises pädeva vastutava spetsialisti poolt ja mis on seadustega ettenähtud juhtudel heaks kiidetud.
§ 29 lõikele 2 punktile 4 ehitise omanik on kohustatud esitama ehitise likvideerimise korral ehitise teatise.
3. Otsus 

3.1. Anda ehitusload Tallinna mnt 55, 55d, 55e, 55f, 55g asuvate ehituste täielikuks lammutamiseks; 
3.2. Kohustada krundi omanikku lammutustööde lõpetamisel esitama ehitusloa väljastajale:
3.2.1. ehitise teatise ehitise likvideerimise kohta;
3.2.2. Keskkonnaministeeriumi Ida-Virumaa Keskkonnateenistuse arvamuse ohtlike jäätmete likvideerimise ning territooriumi pinnase analüüside kohta.

4. Korraldus jõustub punktis 1 nimetatud ehitiste taotlejale teatavakstegemisest.

5. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

